# Star Trek: Picard

Star Trek: Picard és una sèrie de televisió creada per Kirsten Beyer, Akiva Goldsman, Michael Chabon i Alex Kurtzman per a CBS All Access, centrada en el personatge de Jean-Luc Picard. És la vuitena sèrie de la franquícia Star Trek i està ambientada 18 anys després dels fets que tenen lloc a la pel·lícula Star Trek: Nemesis.
Patrick Stewart produeix la sèrie i interpreta Jean-Luc Picard, repetint el seu paper a Star Trek: La nova generació. Altres actors protagonistes són Santiago Cabrera, Michelle Hurd, Evan Evagora, Alison Pill, Harry Treadaway i Isa Briones. També reprenen els seus papers alguns altres actors de La nova generació i de Star Trek: Voyager, com Brent Spiner, Jeri Ryan, Marina Sirtis i Jonathan Frakes.

## Origen i desenvolupament

Es va començar a rumorejar sobre aquesta sèrie per primer cop el juny de 2018, quan Kurtzman va començar l'expansió a altres programes, com un spin-off de Star Trek: Discovery amb l'emperadriu Georgiu com a protagonista i una sèrie animada per a Nickelodeon. Star Trek: Picard es va anunciar oficialment a l'agost de 2018, després de mesos de negociacions amb Patrick Stewart, que havia declarat que no tornaria a la franquícia després de Nemesis.
El rodatge de la sèrie va començar a Califòrnia a l'abril de 2019 i un mes després s'anuncià oficialment el títol de la sèrie. Els dos primers episodis foren dirigits per Hanelle Culpepper, qui ja va dirigir alguns capítols de Discovery, essent la primera dona a dirigir un pilot d'una sèrie de la franquícia en els seus 53 anys d'història.
Amb la projecció d'un nou tràiler a la New York Comic Con de 2019, se'n va anunciar l'estrena per al 24 de gener de 2020 a través de CBS All Access per als EUA i Canadà, i per Amazon Prime Video per a la resta de món, amb un episodi nou cada setmana. La primera temporada de la sèrie tindrà deu capítols i la CBS ja ha renovat la sèrie amb una segona temporada de deu capítols més.

## Repartiment i personatges
### Personatges principals

* Patrick Stewart com a Jean-Luc Picard, almirall retirat de la Flota Estel·lar i antic capità de la USS Enterprise D i E.
* Isa Briones com a Dahj i com a Soji Asha.
* Santiago Cabrera com a Cristobal Rios, pilot de la nau de Picard, antic oficial de la Flota Estel·lar i lladre expert.
* Michelle Hurd, com a Raffi Musiker, exoficial d'intel·ligència que lluita contra la seva addicció a la droga.
* Evan Evagora com a Elnor
* Alison Pill com a Agnes Jurati, científica del Daystrom Institute.
* Harry Treadaway com a Narek, agent romulà.

### Personatges secundaris

* Brent Spiner com a Data, un androide que va servir a les ordres de Picard a bord de l'Enterprise. Data apareix als somnis de Picard.
* Jeri Ryan com a Seven of Nine, un antic dron Borg alliberat del col·lectiu.
* Jonathan Frakes com a William Riker, antic primer oficial de l'Enterprise.
* Marina Sirtis com a Deanna Troi, antiga consellera de l'Enterprise i esposa de Riker.
* Orla Brady com a Laris i Jamie McShane com a Zhaban, masovers de la finca d'en Picard.

## Episodis

| Núm. | Títol | Direcció | Guió | Data d'estrena original |
| 1 | «Remembrance» | Hanelle Culpepper | Akiva Goldsman i James Duff | 23 de gener de 2020 (2020-01-23) |
| Després de la supernova a Romulus, l'almirall Jean-Luc Picard ha renunciat al seu càrrec a la Flota Estel·lar, com a protesta per la incapacitat de salvar les vides dels ciutadans romulans. Això fou provocat, en part, per un atac a les colònies marcianes de la Federació y a les drassanes d'Utopia Planitia per part d'un exèrcit de sintètics (androides), fet que en va provocar la prohibició. Picard es retira a la seva finca de La Barre, França. Al gran Boston, Dahj passa el vespre amb el seu xicot, quan uns assassins romulans apareixen al seu apartament i maten el xicot de la Dahj. Abans de poder matar-la, però, alguna cosa s'activa en Dahj i aconsegueix matar els seus atacants. Després té visions d'en Picard i el va a cercar a la seva fina de La Barre, tot i que aviat fuig per por de posar en perill la vida de l'almirall. Picard accedeix als arxius de la Flota Estel·lar i descobreix un quadre pintat per Data trenta anys enrere, titulat Filla, on apareix una noia gairebé idèntica a Dajh. Dahj, després de parlar amb la seva mare, decideix reunir-se de nu amb en Picard, però després d'una intensa lluita acaba assassinada pels mateixos romulans que ho havien intentat abans. Picard es desplaça a l'Institut Daystrom, a Okinawa, i es troba amb la doctora Agnes Jurati, que li revela que la Dahj podia ser filla d'en Data, gràcies a un procediment anomenat clonatge neurònic fractal, de manera que seria un androide amb cos orgànic i cervell positrònic. Jurati també revela a en Picard, que el procés genera bessons. L'episodi acaba en una estació de reclamació romulana, on un romulà anomenat Narek es troba amb Soji Asher, la bessona de la Dahj. |||||
| 2 | «Maps and Legends» | Hanelle Culpepper | Michael Chabon i Akiva Goldsman | 30 de gener de 2020 (2020-01-30) |
| Després de la mort de Dahj, Picard intenta localitzar la seva bessona Soji. Amb l'ajuda de Laris, viatja a Boston i investiga l'apartament de Dahj, que els atacants han deixat impol·lut, sense possibilitat de trobar-hi cap pista. Això va acompanyat de la revelació que els assassins podrien haver format part del Zhat Vash, una organització encara més secreta que el Tal Shiar; amb un odi arrelat cap als sintètics. A l'estació de reclamació romulana, sorgeix una relació entre Soji i Narek. Picard demana una nau a la Flota Estel·lar, però l'almirall Kirsten Clancy li ho nega. Emprenyat, Picard comença a reunir la seva pròpia tripulació convidant l'Agnes Jurati i en Raffi Musiker. Mentrestant, Clancy informa a la comodor Oh de la petició de Picard i li demana que ho estudiï. Oh i la tinent Rizzo, agents encoberts romulans comencen a vigilar en Picard. A l'estació de reclamació, Rizzo es comuncia amb en Narek, que també resulta ser un agent encobert. Rizzo adverteix Narek que si no persuadeix Soji a revelar la ubicació dels seus companys sintètics, es veurà obligada a prendre mesures més dràstiques. |||||
| 3 | «The End is the Beginning» | Jonathan Frakes | Michael Chabon i James Duff | 6 de febrer de 2020 (2020-02-06) |
| Un flaixbac mostra que, després de l'atac dels sintpetics a Mart, Picard exigeix a la Flota Estel·lar o bé acceptar el seu pla d'evacuació o bé acceptar la seva dimissió. La Flota escull la segona opció i, com a conseqüència, l'oficial executiu de Picard, Raffi, que sospita una implicació romulana, és acomiadada. Al present, Picard demana ajuda a Raffi, que s'hi nega, però li recomana un pilot per a la seva missió, Chris Rios. Mentrestant, al cub Borg, el director de projectes, Hugh, un antic dron borg duu la Soji a veure un grup d'antics drons romulans. Un d'aquests s'altera i afirma que la Soji és "la destructora" i intenta suïcidar-se; Soji aconsegueix evitar.ho. La germana de Narek adverteix a en Narek que no s'emboliqui emocionalment amb la Sojo. Picard, Laris i Zhaban són atacats per membres del Zhat Vash a la finca Picard; aconsegueixen derrotar-los i un d'ells també anomena Soki "la destructora", abans de suïcidar-se. La doctora Jurati rep la visita de la comodor Oh, perquè li expliqui tot el que sap sobre en Picard. Després d'aquest encontre, Jurati decideix afegir-se a la missió d'en Picard. Tots dos pugen a bord de la nau d'en Rios, La Sirena, i hi troben la Raffi, que també ha decidit afegir-s'hi. Posen rumb cap a Freecloud, on creuen que es troba en Maddox. |||||
| 4 | «Absolute Candor» | Jonathan Frakes | Sense determinar | 13 de febrer de 2020 (2020-02-13) |
| De camí cap a Freecloud, la tripulació desvia el seu rumb quan Picard ordena fer una parada al planeta Vashti, lloc en el qual ell i Raffi van reubicar els refugiats romulans 14 anys abans. En arribar, Picard es reuneix amb Elnor, un jove romulà amb el qual va entaular amistat durant la reubicació. Mentrestant, Narek continua els seus intents d'aprendre més sobre Soji, a la vegada que creix la impaciència de Narissa en veure que la investigació de Narek no avança prou ràpid. |||||
| 5 | «Stardust City Rag» | Jonathan Frakes | Sense determinar | 20 de febrer de 2020 (2020-02-20) |
| Picard i la tripulació de La Sirena arriben a Freecloud, un món caòtic i dedicat al joc i la diversió, la ciutat del plaer i el pecat, on els visitants són rebuts per publicitat emergent, tan agressius que literalment t'ataquen. Mentre Picard lidera la missió per trobar en Bruce Maddox, amb un pla que inclou l'engany, disfresses i identitats falses, i que tindrà l'ajuda de Seven of Nine, Raffi intentarà trobar el seu fill Gabe, qui creu que ella el va abandonar de petit. |||||
| 6 | «The Impossible Box» | Maja Vrvilo | Sense determinar | 27 de febrer de 2020 (2020-02-27) |
| 7 | «Nepenthe» | Douglas Aarniokoski | Sense determinar | 5 de març de 2020 (2020-03-05) |
| 8 | «Broken Pieces» | Maja Vrvilo | Sense determinar | 12 de març de 2020 (2020-03-12) |
| 9 | Sense anunciar | Sense determinar | Sense determinar | 19 de març de 2020 (2020-03-19) |
| 10 | Sense anunciar | Sense determinar | Sense determinar | 26 de març de 2020 (2020-03-26) |

## Referències

* 1 2 «'Star Trek: Picard' será el título de la serie protagonizada por el Capitán Picard» (en castellà). FormulaTV. [Consulta: 16 maig 2019].
* ↑ Arcones, Por Juan. «Primer vistazo a 'Picard', lo nuevo de Star Trek» (en castellà). Fotogramas, 16-05-2019. [Consulta: 16 maig 2019].
* ↑ Otterson, Joe; Otterson, Joe. «‘Star Trek: Picard' to Feature Jonathan Frakes, Marina Sirtis, Brent Spiner, Jeri Ryan» (en anglès), 20-07-2019. [Consulta: 27 gener 2020].
* ↑ «EyN: "Star Trek" crece como saga con nuevas series». www.economiaynegocios.cl. [Consulta: 16 maig 2019].
* ↑ FayerWayer. «Nickelodeon anuncia una nueva serie animada de Star Trek» (en anglès). FayerWayer. [Consulta: 16 maig 2019].
* ↑ EFE «Patrick Stewart volverá como el capitán Picard en una nueva serie de ‘Star Trek’». [Consulta: 16 maig 2019].
* ↑ Gonzálvez, Por Marco. «Star Trek: Picard ha comenzado su rodaje» (en castellà). IGN España, 22-04-2019. [Consulta: 16 maig 2019].
* ↑ «Star Trek: Hanelle Culpepper dirigirá el piloto de Picard, siendo la primera mujer en dirigir una serie de la franquicia». Series Adictos, 02-03-2019. [Consulta: 16 maig 2019].
* 1 2 «La serie de "Star Trek" sobre Jean-Luc Picard ficha para su reparto a Alison Pill, Harry Treadaway e Isa Briones» (en castellà). mundoplus.tv, 17-04-2019. [Consulta: 16 maig 2019].
* ↑ Albertini. «'Star Trek: Picard': el nuevo tráiler desvela la fecha de estreno en Amazon de la epopeya espacial de Patrick Stewart» (en castellà). Espinof, 07-10-2019. [Consulta: 7 octubre 2019].
* ↑ Chris Gates. «Star Trek: Picard release date and new trailer revealed at New York Comic Con». www.digitaltrends.com, 05-10-2019. [Consulta: 7 octubre 2019].
* ↑ Andreeva, Nellie. «Santiago Cabrera & Michelle Hurd To Co-Star In ‘Star Trek’ Jean-Luc Picard Series On CBS All Access» (en anglès). Deadline, 04-03-2019. [Consulta: 16 maig 2019].
* ↑ Boucher, Geoff. «‘Star Trek’: Evan Evagora Joins Picard Show As Series Regular» (en anglès). Deadline, 13-03-2019. [Consulta: 16 maig 2019].
* ↑ Thorne, Will. «‘Star Trek’ Jean-Luc Picard Series Adds Three to Cast» (en anglès). Variety, 17-04-2019. [Consulta: 16 maig 2019].
* ↑ Couch, Aaron. «'Star Trek': All the News and Highlights From the Supersized Comic-Con Panel». The Hollywood Reporter, 20-07-2019. [Consulta: 20 juliol 2019].